stanford-oval/wikipedia huggingface dataset:
Boije af Gennäs

| Boije af Gennäs |
| --- | --- |
 Suvun vaakuna
Alkukoti:  Pohja, Uusimaa
Perustaja:  Anders Boije
Boije af Gennäs [ˈbojːe av ˈjenneːs]) on suomalainen aatelissuku. Suku on kotoisin Pohjasta Uudeltamaalta ja tunnetaan 1400-luvun alusta. Suvun vanhin tunnettu jäsen on Anders Boije (k. 1537), joka mainitaan vuonna 1503 maakuntakatselmusmiehenä (landssyneman). Hän avioitui Rötker Olofsson Dieknin tyttären Britan kanssa ja peri apeltaan Gennäsin tilan Pohjassa sekä suvun vaakunan. Ruotsin ritarihuonetta perustettaessa vuonna 1625 suomalainen Boijen suku sai nimen Boije af Gennäs ja järjestysnumeron 16. Suomen Ritarihuoneen järjestäytyessä vuonna 1818 Boije-suku introdusoitiin suomalaisena sukuna numerolla 1. Suvun vapaaherrallinen haara on sammunut mieslinjalta vuonna 1930 ja kokonaan vuonna 1948. Suku on hallinnut muun muassa Lahdentaan kartanoa Tyrvännössä vuosina 1696–1831 sekä Hakoisten kartanoa Janakkalassa vuosina 1812–1930 ja Ilolan kartanoa Porvoon maalaiskunnassa vuodesta 1850 lähtien.
Gennäsin kartano

Gennäsin kartano Degersjö-järven itärannalla siirtyi Fiskarsin ruukin omistukseen. Nykyinen puinen päärakennus on 1800-luvulta. Rakennuksessa on kuitenkin 1500-luvun alusta peräisin oleva kivinen holvikellari, jota inventoitiin Museoviraston johdolla 1980-luvulla. Kartano on nykyään yksityisomistuksessa.
Suvun jäseniä > Suomessa

Nils Boije (noin 1490–1568), Suomen käskynhaltija, Anders Boijen poika
Yrjö Boije (n. 1540–1617), valtaneuvos, laamanni, Nils Boijen poika
Göran Boije († 1660), Yrjö Boijen pojanpoika, introdusoitiin Ruotsin ritarihuoneeseen 1625 ensin aatelisena sukuna numero 77, korotettiin vuonna 1629 ritariluokkaan ja sai numeron 16.
Krister Boije (af Gennäs) († 1679), vara-amiraali
Hugo Eberhardt Gustaf Boije (1709–1750), venäläinen kenraalimajuri, Göran Boijen pojanpoika, introdusoitiin Liivinmaan ritarihuoneeseen vuonna 1747 nimellä von Boye sukuna numero 59.
Otto Christer Boije af Gennäs (1745–1823), everstiluutnantti ja valtiopäivämies
Adolf Vilhelm Boije af Gennäs (1801–1865), eversti ja valtiopäivämies, Otto Christer Boije af Gennäsin poika
Axel Fredrik Boije af Gennäs (1805–1876), juristi, pankinjohtaja, virka-ja valtiopäivämies, Otto Christer Boije af Gennäsin poika
Betty Boije (1822–1854), laulaja, Claës Otto Boijen tytär
Karl Anders Herman Boije af Gennäs (1837–1905), maanviljelijä ja valtiopäivämies
Constantin Boije af Gennäs (1854–1934), Suomen Pelastusarmeijan ensimmäinen johtaja, Adolf Vilhem Boije af Gennäsin poika
Knut Adolf Boije af Gennäs (1856–1918), sotilas- ja virka- ja valtiopäivämies, Adolf Vilhem Boije af Gennäsin poika
Oskar Boije (1868–1941), lääkäri ja professori
Maria Boije af Gennäs (1900–1983), suomalainen tekstiilitaiteilija
Christer Boije af Gennäs (1938-2024), suomalainen kristillisdemokraattinen poliitikko, presidentin valitsijamies
Suvun jäseniä > Suomessa > Vapaaherrat

Vapaaherra Hans Henrik Boije (1716–1781), Hatanpään ja Tammerkosken kartanoiden omistaja, kohotettiin vapaaherraksi 1771
Otto Ernst Boije, Kuopion läänin ensimmäinen maaherra vuosina 1775–1781
Vapaaherra Otto Abraham Boije (1797–1865), Mikkelin läänin maaherra
Vapaaherra Gustaf Reinhold Boije af Gennäs (1769–1836), Hallandin garnisonirykmentin päällikkö 1812–1815, Hakoisten kartanon omistaja
Vapaaherra Hans Gustaf Boije af Gennäs (1828–1903), Tammikuun valiokunnan jäsen, varamaamarsalkka, Hakoisten kartanon omistaja, Gustaf Reinhold Boijen poika
Vapaaherra Johan Fredrik Boije af Gennäs (1795–1856), Lepaan kartanon omistaja
Vapaaherra Axel Fredrik Boije af Gennäs (1828–1903), kontra-amiraali, Johan Fredrik Boijen poika
Rolf Boije af Gennäs (1863–1930), kirjailija, Hans Gustaf Boijen poika
Anna Mathilda Boije af Gennäs († 1878), ministeri Otto Åkessonin äiti
Suvun jäseniä > Ruotsissa

Margaretha Boije af Gennäs (1913–2003), ruotsalainen näyttelijä
Louise Boije af Gennäs (s. 1961), ruotsalainen kirjailija ja yksi Varustamo-sarjan käsikirjoittajista.
Aiheesta muualla

runeberg.org: Svenska adelns ättar-taflor
runeberg.org: Boije af Gennäs
riksarkivet.se: Boije (af Gennäs), släkt
| --- | --- |
Auktoriteettitunnisteet: Henkilöt :  Kansallisbiografia  Yle 
Hakoisten kartano elokuussa 2005, friisissä Boije af Gennäs -suvun vapaaherrallisen haaraan vaakuna
Maimana

| Maimana |
| --- | --- |
 Markkinakatu
 Maimana
 Koordinaatit: 35°56′N, 64°45′E 
Valtio:  Afganistan
Maakunta:  Farjab
Väkiluku (2014/2015)  (arvio):  124 200–149 040
Infobox OKVirheellinen NIMI-arvo: 
Maimana (dariksi ‏میمنه‎, pašt. ‏میمنه‎) on kaupunki Afganistanin luoteisosassa  Farjabin maakunnassa. Sen asukasluku oli vuonna 2014/2015 Yk:n arvion mukaan 124 200–149 040. Paikalliset ovat pääasiassa uzbekkeja. Uzbekit hallitsivat puoli-itsenäistä Maimanan kaanikuntaa aikan 1800-luvulle saakka, jolloin alueesta tuli osa Afganistania.
Maantiede

Maimana sijaitsee Afganistanin luoteisosassa Torkestanvuorten juurella. Sen korkeus merenpinnasta on noin 870 metriä. Maimana on Farjabin maakunnan keskus. Kaupunki on Ab-i Maimanajoen varrella. Joki laskee Ab-i Kaysarjokeen, joka haihtuu Andkhoin jälkeen Kyzylkumin aavikolle. Kaupungin kautta kulkee maantie Heratista Mazar e-Šarifiin.
Historia

Mahdollisia viittauksia nykyiseen kaupunkiin tehdään useissa vanhoissa historiallisissa lähteissä. Vendidad mainitsee Nisaya-nimisen paikan ja 700-luvulla kirjoitettu armenialainen Persian maantieteestä kertova teos mainitsee paikannimen Nsai-mianak. Nimi viittaa mahdollisesti samaan paikkaan, kuin Ptolemaioksen mainitsema Nisaía (Νισαία) Margianassa.
Hieman islamilaisen kauden alkamisen jälkeen ilmeisesti samalla paikalla oli kaupunki, jota kutsuttiin nimellä al-Yahudiyya. Nimi viitta juutalaisiin ja saattaa tarkoittaa juutalaisen yhteisön olemassaoloa tuona aikana. Myöhemmät islamilaiset maantieteilijät, kuten al-Yakubi ja Ibn Hawkal kuvailevat kaupungin olevan Farjabin hallitsijan pääkaupunki. Kaupungissa oli perjantaimoskeija ja sitä kuvailtuiin rikkaaksi. Paikallinen hallitsija oli ilmeisesti itsenäinen, kunnes Mahmud Ghaznilainen liitti sen ghaznavidien valtakuntaan.
Maimanaa hallitsivat sittemmin uzbekit, jotka muodostivat eri aikoina useita pieniä puoli-itsenäisiä kaanikuntia. Ajoittain ne olivat alisteisia Buharan kaanille. Unkarilainen tutkimusmatkailija Ármin Vámbéry kuvaili Maimanaa vuonna 1863, mainiten kaupungin käsittävän noin 1 500 mutatiilistä rakennusta ja ränsistyneen basaarin. Afganistanin emiirit alkoivat tavoitella kaupungin aluetta 1800-luvulla. Maimanan uzbekkien kaanikunta liitettiin Afganistaniin vuonna 1876 ja lopullisesti se jäi osaksi Afganistania Venäjän keisarikunnan kanssa solmitun rajasopimuksen jälkeen vuonna 1885.
Maimana muodosti sittemmin oman hallinnollisen alueensa osana Afganistania. Nykyinen Farjabin maakunta perustettiin vuonna 1965 ja sai nimensä historiallisen Farjabin kaupungin mukaan.
Väestö

Yhdistyneiden kansakuntien asuinyhdyskuntaohjelman arvio Maimanan asukasluvusta oli vuonna 2014–2015 alemman arvion mukaan 124 200 ja ylemmän arvion mukaan 149 040. Sen asukkaiden valtaosa on etniseltä taustaltaan uzbekkeja. Pienempiä vähemmistöjä ovat paštut ja tadžikit. Paikkakunta tunnetaan mattojen valmistuksesta.
HC Slovan Bratislava

| HC Slovan Bratislava |
| --- | --- |

Koko nimi:  Hockey Club Slovan Bratislava
Lempinimet:  Belasí
Perustettu:  1921
Entiset nimet:  1. ČsŠK Bratislava (1921–1939) ŠK Bratislava (1939–1948) Sokol NV Bratislava (1949–1952) TJ Slovan Bratislava (1953–1993)
Kaupunki:  Bratislava
Kotiareena:  Ondrej Nepela Arena
– kapasiteetti:  10 055
Sarja:   Tipos Extraliga
Värit:                
Puheenjohtaja:   Peter Korbačka
Päävalmentaja:   Peter Oremus
Omistaja:   Juraj Široký
Mestaruudet:  9 (1998, 2000, 2002, 2003, 2005, 2007, 2008, 2012, 2022)
Hopeaa:  2 (1999, 2010)
Pronssia:  5 (1995, 1996, 2001, 2004, 2009)
Infobox OKVirheellinen NIMI-arvo: 
Joukkueen kotihalli on 10 055 katsojaa vetävä Ondrej Nepelan talviurheilustadion
Joukkueen kotihalli vuoden 2011 maailmanmestaruuskisojen aikaan
HC Slovan Bratislava on slovakialainen, Bratislavasta kotoisin oleva jääkiekkoseura. Kotiottelunsa se pelaa 10 055 katsojan Ondrej Nepela Arenalla. Seura on perustettu vuonna 1921.
Miesten edustusjoukkue voitti vuonna 1979 Tšekkoslovakian mestaruuden. Myöhempinä kausina Slovan Bratislava pelasi Slovakian Extraligassa, jonka seura on voittanut ennätykselliset kahdeksan kertaa (kausina 1998, 2000, 2002, 2003, 2005, 2007, 2008 ja 2012). Seura voitti myös IIHF Continental Cupin vuonna 2004. Perinteikkään Spengler Cupin se voitti vuosina 1972, 1973 ja 1974. Seura pelasi myös European Champions Cupissa vuosina 2005 ja 2008. Se pelasi monikansallisen KHL-liigan läntisen lohkon Bobrov-divisioonassa kausina 2012–2019, joskin ilman suurempaa menestystä.
Slovan Bratislavan naisten edustusjoukkue pelaa kaudella 2023/24 maan korkeimmalla sarjatasolla Slovenská ženská hokejová ligassa.
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 30 |  | Denis Godla | L | 2025 | Kežmarok, Slovakia |
| 31 |  | Henri Kiviaho | L | 2026 | Lappeenranta, Suomi |
| 65 |  | Patrik Andrisík | L | 2025 | Ilava, Slovakia |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 5 |  | Patrik Bačik (A) | L | 2025 | Bratislava, Slovakia |
| 8 |  | Michal Sersen (C) | L | 2025 | Gelnica, Tšekkoslovakia |
| 43 |  | Patrik Maier | L | 2025 | Bratislava, Slovakia |
| 52 |  | Sena Acolatse | R | 2027 | Hayward, Kalifornia, Yhdysvallat |
| 55 |  | Andrej Fabuš | L | Juniori |  |
| 74 |  | Boris Brincko | L | 2025 | Poprad, Slovakia |
| 77 |  | Branislav Kubka | R | 2025 | Detva, Tšekkoslovakia |
| 82 |  | Tomáš Královič | R | 2025 | Bratislava, Slovakia |
| 87 |  | Jonas Ahnelöv | L | 2025 | Huddinge, Ruotsi |
| 98 |  | Andrej Golian | L | 2025 | Banská Bystrica, Slovakia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 7 |  | Brayden Tracey | L | VLH / KH | 2025 | Calgary, Alberta, Kanada |
| 12 |  | Nick Ritchie | L | VLH | 2025 | Orangeville, Ontario, Kanada |
| 16 |  | Roman Kukumberg | L | LH | 2025 | Bratislava, Slovakia |
| 20 |  | Jakub Minárik | L | KH | 2025 | Topoľčany, Slovakia |
| 24 |  | Pavol Štetka | L | KH | 2025 | Humenné, Slovakia |
| 25 |  | Radovan Puliš | L | OLH / KH | 2025 | Hliník nad Hronom, Tšekkoslovakia |
| 27 |  | Radovan Bondra | L | LH | 2025 | Trebišov, Slovakia |
| 32 |  | Patrik Masnica | L | KH | 2025 | Martin, Slovakia |
| 39 |  | Liam Pecararo (A) | L | VLH | 2025 | Canton, Massachusetts, Yhdysvallat |
| 41 |  | Dominik Jendek | L | OLH | 2025 | Bratislava, Slovakia |
| 44 |  | Mitchell Hoelscher | L | KH | 2025 | Waterloo, Ontario, Kanada |
| 49 |  | Samuel Takáč (A) | L | VLH / KH | 2027 | Poprad, Tšekkoslovakia |
| 63 |  | Miroslav Preisinger | L | KH | 2025 | Bratislava, Tšekkoslovakia |
| 70 |  | Adam Lukošik | L | VLH | 2025 | Prešov, Slovakia |
| 71 |  | Tomáš Dudáš | L | KH / VLH | 2025 | Žilina, Slovakia |
| 72 |  | Thomas Pavel Hurtaj | L | H | Juniori |  |
| 83 |  | Martin Bakoš | R | LH | 2027 | Spišská Nová Ves, Tšekkoslovakia |
| 85 |  | Marek Slovák | L | KH | 2025+1 | Nitra, Tšekkoslovakia |
| 88 |  | Patrik Sokoli | R | LH | 2025 | Košice, Slovakia |
| 95 |  | Jonáš Peterek | R | KH / OLH | 2025 | Havířov, Tšekki |
Joukkue kaudella 2024–2025 > Joukkueenjohto

Päävalmentaja: Peter Oremus
Apuvalmentaja: Jaroslav Obšut
Apuvalmentaja: Tomáš Surový
Maalivahti- & Videovalmentaja: Pavol Rybár
Fysiikkavalmentaja: Ján Kovačič
Taitovalmentaja: Peter Bohunický
Huoltopäällikkö: Samuel Petras
Puheenjohtaja: Peter Korbačka
Jääkiekkotoiminnanjohtaja: Tomáš Lederer
Toimitusjohtaja: Lukáš Havlíček
Toimitusjohtaja: Peter Kúdelka
Lähde: EliteProspects
Kasvatit NHL:ssä

Marián Cisár
Stanislav Gron
Dušan Pašek
Anton Šťastný
Marian Šťastný
Peter Šťastný
Saavutukset

Tšekkoslovakian mestari 1979
Slovakian mestari 1998, 2000, 2002, 2003, 2005, 2007, 2008, 2012, 2022
Spengler Cupin voitto 1972, 1973, 1974
Continental Cupin voitto 2004
Seuran nimet

1921–1939: 1. ČsŠK Bratislava
1939–1948: ŠK Bratislava
1948: Slovan Bratislava
1949–1952: Sokol NV Bratislava
1953–1961: TJ ÚNV Slovan Bratislava
1961–1993: TJ Slovan CHZJD Bratislava
1993–1994: HC Slovan Bratislava
1994–1995: HC Slovan HTC Bratislava
1995–2002: HC Slovan Harvard Bratislava
2002–2004: HC Slovan Slovnaft Bratislava
2004–: HC Slovan Bratislava
Aiheesta muualla

Kuvia tai muita tiedostoja aiheesta HC Slovan Bratislava Wikimedia Commonsissa
Seuran kotisivut
Tipsport liga
HC 05 Banská Bystrica • HK Dukla Trenčín • HC Košice • HC Nové Zámky  • HK 32 Liptovský Mikuláš • HK Nitra • HK Poprad • HKm Zvolen • HC Slovan Bratislava • HC Prešov • HK Spišská Nová Ves 
 Entisiä joukkueita: MHK Dubnica • MHK Kežmarok • MHC Martin • 
ŠHK 37 Piešťany • HK 36 Skalica • HC 07 Detva • HK Orange 20 •  MsHK Žilina
| n k Jääkiekon Mestarien liigan kaudet |
| --- | --- |
 2008–2009  2014–2015  2015–2016  2016–2017  2017–2018  2018–2019  2019–2020  2020–2021  2021–2022  2022–2023  2023–2024
Šeberghan

| Šeberghan |
| --- | --- |
 Šeberghan
 Koordinaatit: 36°39′54″N, 65°45′07.2″E 
Valtio:   Afganistan
Maakunta:  Džouzdžan
Väkiluku (2014/2015):  146 333–175 599
Infobox OKVirheellinen NIMI-arvo: 
Šeberghan (pašt. ‏شبرغان‎, dariksi ‏شبرغان‎) on kaupunki Afganistanin pohjoisosassa Džouzdžanin maakunnassa. Sen asukasluku oli vuonna 2014/2015 Yk:n arvion mukaan 146 333–175 599.
Maantiede

Šeberghan sijaitsee Afganistanin pohjoisosassa Džouzdžanin maakunnassa. Kaupunki on rakennettu joen varrelle. Mazar-e Šarif sijaitsee Šeberghanista noin 130 kilometriä itään. Sen poikki kulkee Pohjois-Afganistanin pääasiallinen itä-länsisuuntainen maantie.
Historia

Tila Tepe noin 5 kilometriä Šeberghanista pohjoiseen on arkeologinen löytöpaikka rautakaudelta. Alueelta on tehty löytöjä myös sasanidien ja kušanojen kausilta.
Varhaisella islamilaisella kaudella Šeberghanin läpi kulki kauppareitti Heratin ja Balkhin välillä. Ibn Hawkal mainitsee sen paikkakuntana Džouzdžanissa Andkhoin, Sar-e Polin ja Yahudiyyan eli nykyisen Maimanan ohella. Paikkakunta tunnettiin hedelmällisenä maatalousalueena, jolla kasvatettiin esimerkiksi meloneja, rypäleitä ja vehnää. Kaupunki kukoisti taloudellisesti ghaznavidien kaudella, kunnes se alkoi taantua ilmeisesti samaan aikaan ghuridien nousun kanssa.
Mongolien saapuessa alueelle sotajoukkoineen Šeberghan oli jäänyt selvästi Farjabin, Talakanin ja Yahudiyyan varjoon. Toisin kuin monet muut paikkakunnat, Šeberghan säästyi mongolien aiheuttamilta suuremmilta tuhoilta. Niinpä Marco Polon vieraillessa alueella vuonna 1275 hän kuvaili paikkakuntaa rikkaaksi kauppakaupungiksi. Kaupungin tunnetuksi tulleita meloneja vietiin karavaaneilla aina Kiinaan ja Intiaan saakka.
1600-luvulla alueella alkoivat vaikuttaa eri kaupunkien emiirit. Suurmogulit olivat ulottaneet valtansa alueelle hetkellisesti Aurangzibin voitettua uzbekit taistelussa lähellä Šeberghania vuonna 1646, mutta mogulien joutuessa vetäytymään pian takaisin alueesta tuli kulttuurillisesti osa turkkilaista Keski-Aasiaa. Šeberghan ja maimana sotivat itäisempiä emiirejä vastaan Balkhin herruudesta. Maimanan hallitsija kukisti kilpailijansa Dorranien avulla. Liitto afgaanien kanssa oli kuitenkin epäsuosittu ja Šeberghanin hallitsija Izbasir perusti oman itsenäisen dynastiansa. Šeberghanin hallitsijat vastustivat Afganistanin laajenemista aina 1800-luvun jälkipuoliskolle saakka. Kaupunki tuhoutui kuitenkin lähes kokonaan maanjäristyksessä vuonna 1865 ja Šir Ali Khan kukisti sen viimeisen itsenäisen hallitsijan Hakim Khanin vuonna 1875.
Vielä vuonna 1934 Šeberghania kuvailtiin lähes kokonaan raunioituneeksi paikkakunnaksi. Se alkoi kuitenkin kasvaa uudestaan vuoden 1960 jälkeen, kun lähiseudulta oli löytynyt maakaasua. Teollisuuden parissa työskenteli monia venäläisiä ja  Šeberghaniin viitattiinkin joskus "venäläisenä" kaupunkina. Venäläiset lähtivät neuvostosotilaiden mukana vuonna 1989. Sittemmin 1990-luvulla se oli Abd al-Rašid Dostumin johtamien joukkojen tukikohta pohjoisessa. Afganistanin sodan aikana vuonna 2001 Pohjoisen liiton joukot kuljettivat joukon talibanin taistelijoita kontteihin suljettuna Šeberghanin vankilaan. Konttien kuumuudessa kuoli satoja vankeja, jotka haudattiin joukkohautoihin. Elokuussa 2021 talibanin uutisoitiin vallanneen kaupungin.
Väestö

Yhdistyneiden kansakuntien asuinyhdyskuntaohjelman arvio Šeberghanin asukasluvusta oli vuonna 2014–2015 alemman arvion mukaan 146 333 ja ylemmän arvion mukaan 175 599.
Rakennus puistoalueella Šeberghanissa vuonna 1976.
Paavo Kohonen

| Paavo Kohonen> Henkilötiedot |
| --- | --- |
Syntynyt: 31. tammikuuta 2003 (ikä 22) Joensuu, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  80 kg
Seura
Seura:  HK Dukla Trenčín
Sarja:  Slovakian Extraliga
Pelaajaura
Pääsarjaura:  2022–
Aik. seurat:  Tappara (SML) IPK (Mestis)
Paavo Onni Petteri Kohonen (s. 31. tammikuuta 2003 Joensuu) on suomalainen jääkiekkomaalivahti, joka pelaa Slovakian Extraligan HK Dukla Trenčínissa.
Ura > Maajoukkueura

Kohonen pelasi World U-17 Hockey Challengessa vuonna 2019. Hänet valittiin myös Suomen alle 18-vuotiaiden MM-ehdokkaaksi vuoden 2021 turnaukseen, mutta Kohonen kuitenkin putosi lopullisesta kisajoukkueesta. Yhteensä hän on pelannut yhden nuorten ja 12 poikien maaottelua.
Muuta

Kohosen isoveli Kalle pelaa puolustajana III-divisioonajoukkue Joensuun Peli-Tovereissa. Myös heidän siskonsa Iida on pelannut jääkiekkoa. Iidalla on myös yksi peli alle 18-vuotiaiden tyttöjen maajoukkueessa.
Paavo Kohonen valmistui merkonomiksi Tampereen seudun ammattiopisto Tredusta keväällä 2022.
Asukaspuisto

Korson asukaspuisto
Asukaspuisto eli perhepuisto on avoin kohtaamispaikka asukkaille. Asukaspuistoissa on lasten leikkipuistoja leluineen sekä sisätiloja, jotka ovat asukkaiden yhteisessä käytössä. Asukaspuistoissa työskentelee kaupungin työntekijöitä, jotka järjestävät asukkaille vapaan toiminnan lisäksi ohjattua toimintaa yhdessä asukkaiden kanssa. Asukaspuistojen toiminta painottuu aamuisin alle kouluikäisten toimintaan, iltapäivisin sisätilat on varattu kouluikäisille. Puiston yhteiset pelisäännöt on sovittu yhdessä asukkaiden ja työntekijöiden kesken. Monet kaupungit tarjoavat kesäisin ilmaisen puistoruokailun alle 16-vuotiaille. Myös maksullista välipalatarjoilua lapsille on järjestetty joissakin asukaspuistoissa.  Useimpia asukaspuistojen tiloja voi vuokrata iltaisin ja viikonloppuisin omaan käyttöön.
Toiminta on keskittynyt Etelä-Suomeen. Esimerkiksi Espoossa on kuusitoista asukaspuistoa. Vantaalla puistoja on kolme kuten myös Kirkkonummella. Helsingissä on 62 kaupungin leikkipuistoa ja kolme perhetaloa.
Yleisurheilun Euroopan-mestaruuskilpailut 1982

Vuoden 1982 yleisurheilun EM-kisat pidettiin Ateenassa, Kreikassa 6.–12. syyskuuta. Kilpailuihin otti osaa 29 maata ja 756 urheilijaa. Kilpailut avasi Kreikan presidentti Konstantin Karamanlis.
Tulokset > Miehet > 100 m

| Sija | Maa | Urheilija | Tulos |
| --- | --- | --- | --- |
| 1 |  | Frank Emmelmann | 10,21 (CR) |
| 2 |  | Pierfrancesco Pavoni | 10,25 |
| 3 |  | Marian Woronin | 10,28 |
Tulokset > Miehet > 200 m

| Sija | Maa | Urheilija | Tulos |
| --- | --- | --- | --- |
| 1 |  | Olaf Prenzler | 20,46 |
| 2 |  | Cameron Sharp | 20,47 |
| 3 |  | Frank Emmelmann | 20,60 |
Tulokset > Miehet > 400 m

| Sija | Maa | Urheilija | Tulos |
| --- | --- | --- | --- |
| 1 |  | Hartmut Weber | 44,72 (CR) |
| 2 |  | Andreas Knebel | 45,29 |
| 3 |  | Viktor Markin | 45,30 |
Tulokset > Miehet > 800 m

| Sija | Maa | Urheilija | Tulos |
| --- | --- | --- | --- |
| 1 |  | Hans-Peter Ferner | 1.46,33 |
| 2 |  | Sebastian Coe | 1.46,68 |
| 3 |  | Jorma Härkönen | 1.46,90 |
Sebastian Coe karkasi kauas muilta 200 metriä ennen maalia mutta Hans-Peter Ferner nousi vielä loppusuoran kirillään Coen ohi ja voittoon.
Tulokset > Miehet > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Steve Cram | 3.36,49 |
| 2 |  | Nikolai Kirov | 3.36,99 |
| 3 |  | José Manuel Abascal | 3.37,04 |
Tulokset > Miehet > 5 000 m

| Sija | Maa | Urheilija | Tulos |
| --- | --- | --- | --- |
| 1 |  | Thomas Wessinghage | 13.28,90 |
| 2 |  | Werner Schildhauer | 13.30,03 |
| 3 |  | David Moorcroft | 13.30,42 |
Wessinghage lähti voittoisaan loppukiriin 300 metriä ennen maalia.
Tulokset > Miehet > 10 000 m

| Sija | Maa | Urheilija | Tulos |
| --- | --- | --- | --- |
| 1 |  | Alberto Cova | 27.41,03 |
| 2 |  | Werner Schildhauer | 27.41,21 |
| 3 |  | Martti Vainio | 27.42,51 |
Alkuperäisessä ohjelmassa ensimmäiselle kisapäivälle oli merkitty 10 000 metrin juoksun alkuerät, mutta osallistujamäärän vähyyden vuoksi juostiin heti loppukilpailu. Alkupuolisko juostiin ajassa 14.04. Kuuden kilometrin täytyttyä Portugalin Carlos Lopes lisäsi vauhtia, ja vain kolme juoksijaa pysyi hänen vauhdissaan mukana. Loppukirissä nopein oli yllättäen Alberto Cova.
Tulokset > Miehet > Maraton

| Sija | Maa | Urheilija | Tulos |
| --- | --- | --- | --- |
| 1 |  | Gerard Nijboer | 2.15.16 |
| 2 |  | Armand Parmentier | 2.15.51 |
| 3 |  | Karel Lismont | 2.16.04 |
Tulokset > Miehet > 20 km kävely

| Sija | Maa | Urheilija | Tulos |
| --- | --- | --- | --- |
| 1 |  | José Marín | 1.23.43 |
| 2 |  | Jozef Pribilinec | 1.25.55 |
| 3 |  | Pavol Blažek | 1.26.13 |

Italialainen Maurizio Damilano hylättiin johtopaikalta pari kilometriä ennen maalia.
Tulokset > Miehet > 50 km kävely

| Sija | Maa | Urheilija | Tulos |
| --- | --- | --- | --- |
| 1 |  | Reima Salonen | 3.55.29 |
| 2 |  | José Marín | 3.59.18 |
| 3 |  | Bo Gustafsson | 4.01.21 |

Kävely suoritettiin kovassa helteessä. Bo Gustafsson piti alkumatkalla nopeinta vauhtia, ja Reima Salonen oli hänestä enimmillään lähes puolitoista minuuttia jäljessä. Salonen otti kärkikävelijät kiinni ja irtosi heistä 37 kilometrin tienoilla.
Tulokset > Miehet > 110 m aidat

| Sija | Maa | Urheilija | Tulos |
| --- | --- | --- | --- |
| 1 |  | Thomas Munkelt | 13,41 |
| 2 |  | Andrei Prokofjev | 13,44 |
| 3 |  | Arto Bryggare | 13,60 |
Tulokset > Miehet > 400 m aidat

| Sija | Maa | Urheilija | Tulos |
| --- | --- | --- | --- |
| 1 |  | Harald Schmid | 47,48 (ER) |
| 2 |  | Aleksandr Jatsevitš | 48,60 |
| 3 |  | Uwe Ackermann | 48,64 |
Harald Schmid juoksi uuden Euroopan-ennätyksen.
Tulokset > Miehet > 3 000 m esteet

| Sija | Maa | Urheilija | Tulos |
| --- | --- | --- | --- |
| 1 |  | Patriz Ilg | 8.18,52 |
| 2 |  | Bogusław Mamiński | 8.19,22 |
| 3 |  | Domingo Ramón | 8.20,48 |
Tulokset > Miehet > 4 x 100 m viesti

| Sija | Maa | Urheilija | Tulos |
| --- | --- | --- | --- |
| 1 |  | Sergei Sokolov   Aleksandr Aksinin   Andrei Prokofjev   Nikolai Sidorov | 38,60 |
| 2 |  | Detlef Kübeck   Olaf Prenzler   Thomas Munkelt   Frank Emmelmann | 38,71 |
| 3 |  | Christian Zirkelbach   Christian Haas   Peter Klein   Erwin Skamrahl | 38,71 |
Tulokset > Miehet > 4 x 400 m viesti

| Sija | Maa | Urheilija | Tulos |
| --- | --- | --- | --- |
| 1 |  | Erwin Skamrahl   Harald Schmid   Thomas Giessing   Hartmut Weber | 3.00,51 (CR) |
| 2 |  | David Jenkins   Garry Cook   Todd Bennett   Phil Brown | 3.00,67 |
| 3 |  | Aleksandr Troštšilo   Pavel Roštšin   Pavel Konovalov   Viktor Markin | 3.00,79 |